cyanic-selkie/wikianc huggingface dataset:
Henri Matisse
Kunstnerkarriere
Verkene fra perioden 1906–1917 regnes blant hans ypperste. Etter at han bosatte seg i Nice i 1921, traff han André Derain, noe som påvirket hans maling. Da ble kunsten hans mer dekorativ og mindre intens.
Etter annen verdenskrig ble Matisse syk av kreft og kunne derfor ikke stå ved sitt staffeli og male. Derfor begynte han å lage klippe-klistre-bilder/découpage, som han også er så kjent for. Disse ble til med hans assistenters hjelp. Han farvet selv papir som han deretter klippet ut i stykker. Disse papirstykker satte han sammen, så de til sist dannet et bilde. Noen ganger tok det ham flere dager at få den rette balanse frem i et slikt bilde. Alt dette og meget mer kunne han på tross av at han satt i rullestol og noen ganger var så svak at han måtte fullføre sine bilder i sengen. Han laget klippe-klistre-bilder/découpage helt frem til sin død i Nice den 3. november 1954. Han ble 84 år gammel.
I Nice er der et museum for Henri Matisse i velhaverbydelen Cimiez, 164 Av. des Arènes de Cimiez hvor der også finnes oldtidsutgravninger.
Norske elever
Mange norske kunstnere og kunststudenter dro til Paris for å studere under Matisse. Blant disse var Jean Heiberg, Bernhard Hinna, Per Krohg, Axel Revold, Alf Rolfsen, Henrik Sørensen, Per Gjemre, Bernhard Greve, Per Deberitz og Einar Sandberg.
Matisse-elevene var kulturelt knyttet til Lysaker-kretsen, med Erik Werenskiold i spissen, mens «ny-impresjonistene» (eller «munchianerne») Bernhard Folkestad, Ludvig Karsten, Henrik Lund, Søren Onsager m.fl. var knyttet til kretsen omkring Christian Krohg. Stridstemaet om det maleriske kontra det lineære ble ytterligere tilspisset av striden om det nasjonale og det internasjonale i kunsten. Matisse-elevene hadde en modernistisk, internasjonal bakgrunn, men sluttet seg like fullt til de nasjonalidentitetsbyggende strømningene, mens «ny-impresjonistene» hadde individets absolutte autonomi som prinsipp. Denne striden førte til at syv Matisse-elever - Sørensen, Heiberg, Revold, Sandberg, Deberitz, Thygesen og Grande - og malerne Erik Werenskiold, Oluf Wold-Torne, Thorvald Erichsen, Wilhelm Wetlesen, Kristen Holbø, Lars Jorde og Dagfin Werenskiold dannet foreningen «De 14» som presenterte seg i en separat paviljong, betalt av egen lomme, under Norges 100-årsjubileumsutstilling på Frogner i 1914. «Ny-impresjonistene» deltok i den offisielle presentasjonen, med Christian Krohg som sjefskurator. At «De 14» markerte seg som noe separat og adskilt fra jubileet og arven etter I.C. Dahl, kan ha medvirket til deres gjennombrudd på den tiden.
Édouard Alphonse James de Rothschild
Édouard Alphonse James de Rothschild (født 24. februar 1868 i Paris, død 30. juni 1949 i Paris) var en fransk polospiller som deltok i de olympiske leker 1900 i Paris.
Rothschild vant en olympisk bronsemedalje i polo under OL 1900 i Paris. Han var med på laget Bagatelle Polo Club de Paris som tapte semifinalen med 4-6 til Foxhunters Hurlingham som siden vant finalen og ble olympisk mestere. Bagatelle Polo Club de Paris, som hadde spillere på laget fra både Frankrike og Storbritannia, spilte kun en kamp.
Pang Qing
Pang Qing (庞清; pinyin: Páng Qīng; født 24. desember 1979 i Harbin), er en kinesisk kunstløper som konkurrerte i parløp sammen med Tong Jian. De tok sølv under Vinter-OL 2010 i Vancouver, bak sine landsmenn Shen Xue / Zhao Hongbo. De deltok også i Vinter-OL i 2002, 2006 og 2014. De vant VM i 2006 og 2010. De har også vunnet de fire kontinenters mesterskap fem ganger, og Grand Prix -finalen i 2008.
Sommer-OL 1944
Sommer-OL 1944, de 13. olympiske sommerleker, skulle avholdes i London, Storbritannia. 1944-lekene ble som 1940-lekene, avlyst på grunn av andre verdenskrig.
Andeskjellfamilien
Andeskjellfamilien er en gruppe krepsdyr. Tross navnet er de altså ikke beslektet med skjell. De er derimot beslektet med rur og den parasittske Sacculina carcini.
Leslie County
Leslie County er et fylke i den amerikanske delstaten Kentucky.
Antikva
Antikva eller antikvaskrift er en typografisk samlebetegnelse for skrifttyper med seriffer (små tverrstreker i enden av bokstavene) og ulik bredde på grunn- og tverrstrekene. Trykt antikvaskrift oppstod i Nord-Italia i 1470-åra og skilte seg formmessig fra skråstilt kursiv og kantete gotisk skrift. Antikva regnes ofte også som en motsetning til grotesk, en skrift uten seriffer. Serifskriftene påstås ofte å være lette å lese fordi enkeltbokstavene har tydeligere særpreg og seriffene forsterker linjefølelsen og tekstflyten i større tekstmengder, men påstanden er svakt dokumentert. Antikvaskriftene omfatter flere av de vanligste fontene for latinske bokstaver i dag.
Ordet antikva er avledet fra det latinske antiquus, som betyr «gammel», eller (littera) antiqua, «den gamle (bokstaven, stilen, skriften)». Tilsvarende betegnelser brukes litt forskjellig på ulike språk, for eksempel også om liknende skrifttyper uten seriffer. Den engelske betegnelsen er ofte roman (type) og old style, den franske caractère romain.
Historikk
Skrifttyper med antikvaform oppstod først i trykkermiljøet i Venezia på slutten av 1400-tallet som varianter av humanistisk minuskel, en kalligrafisk skrift i renessansen. Skrifttypene var sterkt påvirket av versaler («store bokstaver») fra romerske inskripsjoner (Capitalis Quadrata og liknende navn) og minuskler («små bokstaver») fra karolingisk minuskelskrift, en utbredt breipennskrift 800–1200.
Artillerigruppe Trondheim øst
Artillerigruppe Trondheim øst (tysk:Artilleriegruppe Drontheim-ost) (MAA 506) var en tysk marineartillerigruppe. Det var fem Marine Artilleri Batterier og ett Heeres Küsten Batteri i gruppen. To torpedobatterier hørte også til i gruppen. Gruppen hadde standkvarter på Brettingen fort i Hasselvika, Indre Fosen..
Lee County (Kentucky)
Lee County er et fylke i den amerikanske delstaten Kentucky.
Artillerigruppe Trondheim øst
De ulike batteriene er beskrevet i Jan Egil Fjørtofts bok Tyske kystfort i Norge.
Antikva
Antikva sør og vest i Europa, gotisk skrift i Tyskland og nord
Nord for Alpene var det vanlig med gotisk skrift og fraktur, formvarianter som også bygde på karolingisk minuskel men hadde breie stammer og brukne, «gotiske» buer istedenfor antikvaens runde, romanske buer.
Lee County (Kentucky)
Historie
Lee County ble dannet i 1870. Mange kilder sier det var oppkalt etter general Robert E. Lee, og at det er mulig at det ble dannet nær tidspunktet for Lees død. Andre kilder sier at County ble oppkalt etter Lee County, Virginia, eller for Henry «Light Horse Harry» Lee.
Antikva
Antikva sør og vest i Europa, gotisk skrift i Tyskland og nord
Gutenbergs opprinnelige sammentrykte, gitterpregede skrifttype blir kalt for tekstur, men det oppstod etter hvert forenklede versjoner, først rund schwabacher og seinere fraktur, en svungen mellomting, som dominerte tysk kulturområde i flere hundre år. De latinske bokstavformene og skrifttradisjonen i Sør-Europa utgjorde lenge en klar kontrast til den gotiske stilen i nord, og Vest-Europa ble på denne måten delt i forhold til skriftvalg. Omkring 1500 kom likevel antikvaen også inn i enkelte utgivelser i Nord-Europa, særlig bøker med religiøse og vitenskapelige tekster på latin, et språk som var de lærdes fagspråk. Antikva ble dessuten ofte brukt sammen med gotiske bokstaver for å skille ut ord og tekstpartier i overskrifter og fotnoter.
Statskassen
Statskassen er et begrep som beskriver en stat som juridisk person i formuerettslig forstand.
Antikva
Antikva sør og vest i Europa, gotisk skrift i Tyskland og nord
Allerede omkring 1700 var det vanlig å bruke antikva også i bøker trykt i landene vest for Tyskland. I Nord-Europa erstattet antikva de gotiske bokstavene rundt 1890. Adolf Hitler og de tyske nazistene anså imidlertid gotiske bokstaver, særlig fraktur, som erketyske og innførte stilen som offisiell, nasjonal skrift i 1934 i et forsøk på å styrke det nasjonale selvbildet etter nederlaget i første verdenskrig. Likevel kritiserte nazistene disse skrifttypene i det såkalte Normalschrifterlass 3. januar 1941. Det var et rundskriv der schwabacherskriften ble betegnet som «jødebokstaver» (Schwabacher Judenlettern), myndighetene hevdet at gotisk skrift ikke kunne kalles tysk og at Hitler i samarbeid med trykkeriene i framtida gradvis ville innføre antikva som «normalskrift» i skoleverket, pressen og på skilt. Selv om tiltaket ble begrunnet ideologisk, ble trykksaker til utlandet prioritert og den virkelige årsaken kan ha vært å lette kommunikasjonen i okkuperte områder der folk var uvante med gotisk skrift og foretrakk antikvabokstaver.
Lang s, en formvariant av bokstaven s unntatt i slutten av ord og skrevet med tegnet ſ, gikk ut av bruk i antikvaskriftene etter at den britiske forleggeren John Bell begynte å gi ut bøker med bare rund s omkring år 1800. Lang s er imidlertid beholdt i fraktur og andre gotiske skrifter.
Grotesk og kursiv
Grotesk, også kalt sans serif («uten seriffer»), er en typografisk skriftgruppe der bokstavene er formet enklere enn antikvaskriften med ganske lik strektykkelse og helt uten seriffer. Groteske skriftsnitt ble designet første gang i første halvdel av 1800-tallet.
Kursiv er en skråstilt, rask håndskrifttype som utviklet seg i Italia parallelt med antikvaskriften. Varianter av denne dannet utgangspunkt for trykt kursiv i Europa, som først ble brukt aleine, seinere sammen med antikvaskrift.
Turkmenistans Davis Cup-lag
Turkmenistans Davis Cup-lag ledes av Turkmenistans tennisforbund, og representerer Turkmenistan i tennisturneringen Davis Cup. Turkmenistan debuterte i turneringen i 2004, og tapte alle sine kamper fram til de i 2007, etter 14 tap på rad lykkes å vinne mot Jordan og Bahrain.
Athamanthia
Athamanthia er en slekt av gullvingene. De er sommerfugler i gruppen glansvinger.
Utseende
Små, brunlige sommerfugler med en fiolett glans på oversiden av vingene og mer eller mindre utbredte, mørke flekker. Undersiden er lysgrå med svarte flekker, gjerne med et vagt, oransje bånd langs ytterkanten. Undersiden ligner sterkt på blåvinger i slekten Plebejus.
Levevis
Larvene lever på planter i slekten Atraphaxis (syrefamilien). Disse artene er stort sett utpregede høyfjells-sommerfugler.
Utbredelse
De finnes fra Midtøsten i vest, østover gjennom Asia. De fleste artene finnes i Himalaya, Pamir og andre fjellområder i Asia.
Ingvard Sverdrup
Sverdrup hadde studentereksamen fra 1956 og studentfagkurs i handel og økonomi fra 1958, og var ansatt i familiebedriften Sverdrups Bokhandel A/S 1959–1997, i årene fra 1969 til 1997 som salgssjef og disponent. Sverdrup var formann i Nordmøre Sparebanks forstanderskap 1978–1983, styremedlem i Sentral Bokahandel 1976–1977, Norsk Bokimport 1977–1978, Fiskernes Banks avdeling i Kristiansund fra 1983 og Vestbase A/S 1993–1996 samt styreformann i Midtnorske Baseservice A/S 1993–1996. Han var også viseformann i Kristiansund Handelsstands Forening 1976–1978 og lokalt tillitsvalgt i Den Norske Turistforening.
Sverdrup var formann i Kristiansund Unge Høyre 1957–1959, formann i Møre og Romsdal Unge Høyre 1959–1961, medlem av Unge Høyres sentralstyre 1961–1963, formann i Kristiansund Høyre 1962–1964 og styremedlem i Møre og Romsdal Høyre 1962–1994, herav viseformann 1967–1969 og 1981–1983. Han var også gruppeleder i Kristiansund bystyre og formannskap 1963–1971, medlem av Høyres sentralstyre 1969–1978 og medlem av Møre og Romsdal fylkesting 1963–1985, herav gruppeleder 1971–1983, fylkesvaraordfører 1980–1983 og fungerende fylkesordfører i 1981 og 1983. I årene 1985–1993 var Sverdrup innvalgt på Stortinget fra Møre og Romsdal. Han var medlem av Stortingets kommunal- og miljøvernkomité 1985–1989, medlem av Stortingets samferdselskomité 1989–1993 og Stortingets 1. visepresident 1989–1993.
Poul Schlüters første regjering
Poul Schlüters første regjering var Danmarks regjering 10. september 1982–10. september 1987 (også kalt Firkløverregeringen (av den selv) eller VCQM-regjeringen etter partibokstav).
Den besto av Det Konservative Folkeparti (K), Venstre (V), Centrum-Demokraterne (CD) og Kristeligt Folkeparti (KF).
Windows Phone
Windows Phone var et mobil-operativsystem utviklet av Microsoft som deres etterfølger til Windows Mobile. Mens forgjengeren fokuserte på bedriftsmarkedet, er dette operativsystemet laget for forbrukermarkedet, og da spesielt smarttelefoner. Det ble lansert i Europa, Singapore, Australia og New Zealand 21. oktober 2010, i USA og Canada 8. november, Mexico 24. november og i Asia tidlig i 2011.
Microsoft offentliggjorde at de utviklet Windows Phone den 15. februar 2010 på Mobile World Congress 2010 i Barcelona.
Maskinvarekrav
Minstekravene fra Microsoft med tanke på maskinvare er:
Maskinvareprodusenter
Original Equipment Manufacturer-selskaper som vil bruke OSet på sine modeller ble offentliggjort i februar 2010. Disse var Dell, Garmin-Asus, HTC, HP, LG, Samsung, Sony Ericsson, Toshiba og Qualcomm. HP trakk seg etterpå for å fokusere på sitt eget OS webOS.
Steve Ballmer i Microsoft annonserte 11. oktober 2010 at 10 ulike modeller som benyttet Windows Phone 7 laget av HTC, Dell, Samsung, og LG skulle bli lansert samme høst i Europa og Nord-Amerika.
Nokia ble annonsert som ny produsent av Windows Phone-telefoner 11. februar 2011. De første telefonene fra Nokia som bruker Windows Phone 7.5 vil bli annonsert på Nokia World 2011.
Thiago Monteiro (bordtennisspiller)
Thiago Monteiro (født 15. juni 1981) er en brasiliansk bordtennisspiller. Han representerte landet sitt under Sommer-OL 2012 i London, der han ble utslått i første runde i lagkonkurransen.
Ulan Moron
Ulan Moron («Rødeelven» på grunn av sitt rødbrune vann; kinesisk: 乌兰木伦, pinyin Wūlánmùlún) eller elven Tuotuo (kinesisk: 沱沱河, pinyin Tuótuó Hé, bet. «Fåreelven» ) er en elv i provinsen Qinghai i Folkerepublikken Kina. Skjønt elven Dangqu (eller Dam Chu) er Chang Jiangs geografiske utspring, er Ulan Moron blitt offisielt utropt av Kina som hovedelven.
Qinghai-Tibet-banen fører over Yangzejiang-kildeområdets store bro (forenklet kinesisk: 长江源特大桥) som er 1.389,6 meter lang.
Nathuram Godse
Nathuram Godse (født 19. mai 1910 i Baramati i Britisk India, død 15. november 1949) var en indisk hinduaktivist kjent for drapet på Mahatma Gandhi.
Letcher County
Letcher County er et fylke i den amerikanske delstaten Kentucky.
Freiburger Barockorchester
Freiburger Barockorchester er et kjent barokkorkester i den sydtyske byen Freiburg i Schwarzwald. Det ble grunnlagt i 1986 av studenter og ga sin første konsert året etter. Orkestret er bl.a. kjent for å bruke autentiske (tidsriktige) instrumenter. Kunstnerisk leder er Gottfried von der Goltz. En fjerdedel av konsertene ledes av gjestedirigenter, som har inkludert René Jacobs, Ivor Bolton, Philippe Herreweghe og Trevor Pinnock.
Sydhavsøens dronning
Sydhavsøens dronning (originaltittel: Hearts Adrift) er en amerikansk stumfilm fra 1914, regissert av Edwin S. Porter.
Handling
En mann og en kvinne forliser på en øde øy, etter at skipet deres synker på havet. Men det tar ikke lang tid før de blir forelsket, og regner med at de aldri kommer til å se sivilisasjonen igjen.
Lunde skole (Søgne)
Lunde skole er en barneskole i Søgne i Kristiansand kommune, med 53 ansatte og 361 elever fra 1. til 7. trinn i 2012.
Neonlys på Wergeland
Neonlys på Wergeland er et musikkalbum med Jonas Fjeld, Ingrid Bjoner og Ola B. Johannessen, utgitt i 1987.
Siegfried Sassoon
Siegfried Loraine Sassoon (født 8. september 1886, død 1. september 1967) var en britisk poet og forfatter. Han fikk sitt gjennombrudd som poet under den første verdenskrig. Han skrev også prosa, blant annet den halvt selvbiografiske trilogien The Complete Memoirs of George Sherston.
Bakgrunn
Sassoon var av jødisk herkomst på farssiden. Sitt tyskklingende fornavn fikk han fordi moren var begeistret for Wagner. I sin ungdom brukte Sassoon mye av tiden på revejakt, fordi han hadde mislyktes med (eller ikke ville fullføre) studiene. I denne perioden skrev han en del poesi, men fikk ikke noe særlig anerkjennelse.
Første verdenskrig
Han vervet seg som frivillig ved verdenskrigens utbrudd 1914, men på grunn av en rekke omstendigheter (blant annet en brukket arm) drøyde det før han kom ut i aktiv tjeneste. Han fikk tilnavnet «Mad Jack» av soldatene sine under krigen på grunn av sin nærmeste suicidale oppførsel under aksjoner. Under krigen mistet Sassoon broren sin og mange nære venner, noe som fikk dyp påvirkning på ham. Han ble god venn med poetene Robert Graves (som overlevde krigen) og Wilfred Owen (som falt i 1918). Sassoon fikk sitt gjennombrudd som satirisk poet med pasifistiske undertoner. Da han i et åpent brev satte spørsmålstegn ved krigens mål ble han sendt på sykehus, under offisielt påskudd at han var utsatt for granatsjokk. Dette reddet ham fra krigsrett og en sannsynlig henrettelse.
Metanet
Metanet er et desentralisert nettverk, med paralleller til Freenet mht. intensjon, men med en annen tilnærming av utformingen. Metanet gjør det vanskelig å gjenkjenne identitetene til de som er koblet til nettverket, og muliggjør anonym publisering av innhold og IPv4-tjenester.
Siegfried Sassoon
Resten av livet
Etter krigen fortsatte Sassoon å publisere poesi, men ble også hyllet som forfatter, først og fremst for den halvt selvbiografiske trilogien Memoirs of a Fox-Hunting Man (1928), Memoirs of an Infantry Officer (1930) og Sherston's Progress (1936). Sassoon gikk på denne tiden under navnet George Sherston og i disse verkene finnes omtale av blant annet Graves og mange andre av hans bekjente. Sasson, som var homoseksuell, giftet seg og fikk en sønn, men ekteskapet ble oppløst etter andre verdenskrig. Mot slutten av sitt liv konverterte han til katolisismen.
Sassoon var fetter av sir Philip Sassoon.
Kemerovo
Kemerovo (russisk: Ке́мерово) er en by i Russland og hovedstad i Kemerovo oblast. Under folketellingen i 2002 hadde byen 484 754 innbyggere.
Geografi og næringsliv
Kemrovo ligger i Kuzbas-distriktet i Sibir, et av verdens største kullfelt, på stedet der elvene Iskitim og Tom møtes. Økonomien er i hovedsak basert på kullgruver og annen industri.
Historie
En rekke landsbyer lå før der Kemerovo ligger i dag. Den første ble etablert i 1657 under navnet Verkhotomskij ostrog. Man oppdaget kull i området i 1721, og den første kullgruven ble etablert i 1907. Den viktigste landsbyen, Sjtsjeglovka, ble gitt bystatus i 1918 og omdøpt til Kemerovo i 1932.
Marius Lunnan
Marius Lunnan (født 30. august 1896 i Bergen, død 1. september 1955 i Inderøy) var pelsdyrfarmer, kvegoppkjøper og lokalpolitiker på Røra i nåværende Inderøy kommune. Han var NS-oppnevnt ordfører i Røra kommune fra 24. april 1941 til 1. juni 1942.
Sander Gillé
Sander Gillé (født 15. januar 1991) er en belgisk tennisspiller.
Marius Lunnan
Han sto på Venstres liste ved flere kommunevalg på 1930-tallet. Han var i en rekke år formann eller forretningsfører for Nord-Trøndelag Pelsdyralslag, og arbeidet ved Trønderfrukt; her var han en periode under krigen daglig leder. Han var også engasjert i skyttersport. Til tross for rollen som NS-ordfører ble han raskt engasjert i offentlige verv etter 1945: han var varamann til Nord-Trøndelag Venstres nominasjonsmøte høsten 1945 og medlem av kontrollkomiteen i Inderøy Sparebank for 1947.
Sander Gillé
Han representerte Belgia under Sommer-OL 2020 i Tokyo, hvor han ble utslått i første runde i dobbel.
Marius Lunnan
På samme måte som andre ordførere sendte han i 1941 en rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.
Ved folketellingen i 1900 bodde han sammen med mora og morfaren; han var føderådsmann på gården Nordre Røske på Røra, og i 1910 var han oppført som foreldreløs og gårdsarbeider på gården Lundan. Han gikk på Sund folkehøgskole 1913-14 og 1915-16. Han giftet seg i 1925 med Klara Salberg (27.1.1899–31.12.1991); de bodde på Jensvollen, en bolig nær Røra stasjon og Trønder-Frukt/Røra fabrikker.
Nakanaihonningeter
Nakanaihonningeter er en fugl i gruppen Melidectes i familien honningetere. Den er endemisk til New Britain i Bismarckarkipelet.
The Innkeepers
The Innkeepers er en amerikansk skrekkfilm fra 2012, med Sara Paxton, Pat Healy og Kelly McGillis i hovedrollene.
Sammendrag
Claire og Luke er to ansatte ved et hotell som snart skal stenge for godt. Claire, som har alvorlig astma, har nylig droppet ut av college. Luke har et nettsted om spøkelser, inkludert legenden om Madeline O'Malley. En brud som hang seg på 1800-tallet da hun ble forlatt på bryllupsdagen sin. Kroppen hennes ble angivelig gjemt i kjelleren av hotellets daværende eiere. Om ettermiddagen kommer en eldre kvinne som Claire gjenkjenner som Leanne Rease-Jones, en tidligere skuespiller. Samme natt hører Claire lyder fra en garasje, hvor det er en dør til kjelleren. Hun låser døren med en hengelås.
Claire spiller inn elektronisk stemme-fenomen, og hører svake stemmer og musikk. Et stort flygel spiller av seg selv, og Leanne avslører hun faktisk har forlatt sin karriere som skuespiller for å bli medium. Hun advarer Claire om å ikke gå ned i kjelleren. Tidlig neste morgen våkner Claire av den døde Madeline på rommet sitt. Senere kommer en eldre mann, og ber om et hotellrom for natten. Luke og Claire bestemmer seg for å undersøke kjelleren, hvor liket av Madeline ble gjemt.
De oppdager paranormal aktivitet, og Luke blir livredd. Leanne kommer i kontakt med en ånd i kjelleren, og sier de må forlate hotellet umiddelbart. Claire løper ovenpå for å hente den eldre mannen, men han har begått selvmord. Konfrontert med spøkelset av Madeline, får Claire et kraftig astma-anfall. Neste morgen, forteller Lukas at han hørte Claire skrike fra kjelleren, men døren var låst. Luke og Leanne reiser sin vei. Filmen avsluttes med Claire stående ved vinduet i et tomt rom. Hun snur seg og ser utover rommet, så smeller en dør igjen helt av seg selv.
Beastie Boys
Beastie Boys var en hiphop-gruppe fra New York i USA som bestod av Michael «Mike D» Diamond, Adam «MCA» Yauch, Adam «Ad-Rock» Horovitz og DJ-en deres Michael «Mix Master Mike» Schwartz. De startet som en punk rock-gruppe i 1978, men senere gikk de over til hiphop. De ga ut sitt første album i 1986. Det fikk navnet Licensed to Ill og ble en stor suksess. Albumet solgte over ni millioner eksemplarer i USA og ble det første rap albumet til å toppe billboards albumliste. I etterkant av dette fortsatte oppsvingen med nye album og Beastie Boys har totalt solgt over 22 millioner album i USA og 40 millioner på verdensbasis. Juni, 2012 uttalte Michael «Mike D» Diamond at de ikke kom til å lage mer musikk.
Starten 1978–1983
Gruppen startet som en punk-gruppe med navnet The Young Aborigines i 1978. I 1981 ble Adam Yauch (MCA) med i gruppen etter forslag fra gitaristen John Berry. Det var da de byttet navn til Beastie Boys.
Bandets originale medlemmer var Adam Yauch på bass, Kate Schellenbach på trommer, John Berry gitar, og Michael Diamond (Mike D) vokalist. Deres første opptreden var på Adam Yauchs 17-årsdag. Samme året spilte de inn sin første EP, som fikk navnet EP Pollywog Stew som var et tidlig eksempel på New York hardcore. Den kom på 7" vinyl.
John Berry forlot gruppen og Adam Horovitz (Ad-rock) kom inn. Han hadde spilt i et annet punk-band, The Young and the Useless i 1983. Bandet spilte også inn sin første rap-låt på denne tiden. Låten ble kalt «Cooky Puss» og var basert på en «prank call» til Carvel iskrem. Den ble en stor hit i New Yorks undergrunnsdanseklubber.
Licensed to Ill 1984–1987
Det var i denne perioden Rick Rubin, Def Jam Records, kom inn i bildet og Beastie Boys byttet fra et punkrock-band til en rap-trio. Bandet ga ut singelen «Rock Hard» i 1984 med Rick Rubin som produsent. Det oppstod konflikter angående Schellenbachs rolle i bandet, og det er blitt påstått at Rudin mente hun ikke passet inn i bandet etter de gikk over til hiphop. Det endte med at hun ble med i Luscious Jackson i 1991.
I 1985 var bandet med Madonna på hennes «North American Virgin tour». Senere samme året var de med på Raising Hell tour med Run DMC, Whodini, LL Cool J og the Timex Social Club. Under denne turnéen kom de med låten «Hold It Now, Hit It» som senere kom inn på «Billboard's national R&B and Dance charts». På slutten av samme år ga de ut "Paul Revere/The New Style".
Bandet spilte inn og ga ut Licensed to Ill i 1986. Albumet ble en kjempe suksess. Det ble det mestselgende rap-albumet på 1980-tallet og det første rap-albumet til å komme på førsteplass på Billboard albumliste, der det ble liggende i fem uker. Det var Capitol Records mestselgende debutalbum og solgte over 5 millioner eksemplarer. Den første singelen fra albumet Fight for Your Right lå på en 7.-plass på Billboard Hot 100 og musikkvideoen ble vist mange ganger på MTV.
Paul's Boutique/Check Your Head 1988–1992
I 1988 spilte gruppen inn sitt andre album. Det fikk navnet Paul's Boutique og ble produsert av Dust Brothers og Matt Dike. Dette albumet er fortsatt kjent som noe av det beste gruppen har gitt ut. Dette albumet ble gitt ut i 1989 av Capitol Records. Det solgte ikke like bra som Licensed to Ill det kom til en 14.-plass på Billboard 200 og 10.-plass på Billboard R&B. Rolling Stone beskrev albumet som «the Pet Sounds/Dark Side of the Moon of hip hop.». Albumet solgte rundt 1 millioner eksemplarer på tross av den dårlig mottagelsen det fikk av publikum.
Deres neste album Check Your Head ble spilt inn i bandets eget studio «G-Son» i Atwater Village, California. Det ble gitt ut på plateselskapet Grand Royal. Her spilte bandet selv instrumentene, Mike D på trommer, Yauch på bass, Horovitz på gitar og Mark Ramos Nishita på keyboard.
Check Your Head kom i butikkene i 1992 og solgte til dobbelt platina i USA og kom seg opp til en 10.-plass på Billboard 200. Singelen «So What'cha Want» klatret opp på en 93.-plass på Billboard 100 og kom også inn på både «urban-» og «modernrock» listene. Albumets første singel «Pass the Mic» ble en hit på danseklubbene. Det inneholdt også låter som var funk-, jazz- og hardcore punk-inspirert.
Beastie Boys signerte flere artistere til sitt plateselskap Grand Royal, som for eksempel Luscious Jackson og Sean Lennon. De eide dette plateselskapet til 2001, da det ble solgt av økonomiske grunner. De ga også ut bladet Grand Royal Magazine.
Ill Communication 1993–1996
De ga ut Ill Communication i 1994, hvilket ble en stor suksess og debuterte på 1.-plass på Billboard Top 200 og kom seg helt opp til 2.-plass på R&B-/hiphop-listen. Singelen «Sabotage» ble også en hit på «modern rock»-listene og musikkvideoen ble hyppig spilt på MTV.
Beastie Boys var hovedattraksjonen sammen med The Smashing Pumpkins på Lollapalooza, en amerikansk musikkfestival. De spilte i Los Angeles, New York City og i Washington, D.C., for å samle inn penger til «the Milarepa Fund» som samlet inn penger til menneskerettigheter i Tibet.
I 1996 arrangerte Yauch Tibetan Freedom Concert en todagers festival i Golden Gate Park i San Francisco. Der møtte det opp over 100 000 mennesker.
Når Beastie Boys hadde konserter i USA ble de utsolgt i løpet av minutter og en dollar fra hver billett gikk til veldedighet.
Hello Nasty 1998–2001
I 1998 var Beastie Boys tilbake i gamle trakter, nemlig New York, for å spille inn albumet Hello Nasty. På dette albumet endret de spillestilen sin vesentlig. Det var da DJ Hurricane tok over for Mix Master Mike. Dj Hurricane hadde en kinetisk spillestil. Albumet var å finne i butikker 14. juli 1998. I løpet av den første uken solgte det opp mot 700 000 i USA og gikk rett til 1.-plassen på hitlistene i mange land.
I 1998 gikk det rykter om at bandet skulle gi ut en countryplate. Både Diamond og Adam Yauch hadde hintet til media, men ikke sagt om den kom eller ikke. Siden de hadde rykte på seg for å tulle med media, var det vanskelig å ta dem seriøst. Helt til sporet kom, det het «Sounds of Science», og Adam Yauch skrev følgende om saken «At some point after Ill Communication came out, Mike got hit in the head by a large foreign object and lost all of his memory. As it started coming back he believed he was a country singer named Country Mike. The psychologists told us that if we didn't play along with Mike's fantasy, he would be in grave danger. Finally he came back to his senses. These songs are just a few of many we made during that tragic period of time». Hva som er fakta og tull er ikke lett å vite, men da albumet kom ut på eBay var det vanskelig å få tak i. Fansen var ivrige etter å få tak i det tilsynelatende sjeldne albumet.
De vant flere priser for Hello Nasty, i 1998 vant de Video Vanguard Award under MTV Video Music Awards, de vant også i 1999 for beste hiphop-video med «Intergalactic». I 1998 vant de to Grammy Awards. De vant både «Best Alternative Music Album for Hello Nasty og Grammy Award for Best Rap Performance by a Duo or Group for «Intergalactic».
Yujiang
Yujiang (kinesisk: 余江县; pinyin: Yújiāng Xiàn) er en by på fylkesnivå i byprefekturet Yingtan øst i provinsen Jiangxi i Folkerepublikken Kina. Den er nå (2007) relativt liten, men var tidlig på 1900-tallet en av de viktigere byer i nordøstre Jiangxi.
Beastie Boys
Hello Nasty 1998–2001
Samme året la bandet ut på en turné. Under denne turnéen la bandet ut sine opptredener på internett slik at fansen kunne laste dem ned, men Capitol Records fjernet dem fra siden. Beastie Boys var det første bandet som gjorde det mulig å laste ned musikken deres i mp3-format.
Yujiang
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Beastie Boys
Hello Nasty 1998–2001
I 1999 ga de ut hele The Sounds of Science som var en dobbelt-CD med alle hitsene deres. Dette albumet kom også høyt opp på Billboard-listene, både i USA og i Canada.
Yujiang
Historie
Selve byen Yujiang ble ettertrykkelig ødelagt av japanerne under annen verdenskrig. Etter generalløytnant Jimmy Doolittles Tokyo-raid i 1942 ville japanerne ta hevn for den hjelp som var gitt til de flyverne som landet i Kina etterpå. De mest førlige av befolkningen klarte å flykte opp i fjellene. En av de katolske misjonærene der, fader Umberto Verdini, ble igjen med barn, gamle og syke. Etter at japanerne var ferdige der, kom byfolket tilbake. De fant bare brente og ødelagte bygninger, døde kropper og beinrester.
Liknende herjinger fant sted også annetsteds. De var del av den japanske Zhejiang-Jiangxi-kampanjen som skulle skremme kinesere fra noensinne å hjelpe amerikanske flyvere. Japanerne drepte om lag 250.000 sivile mens de lette etter Doolittles flyvere.
Beastie Boys
Hello Nasty 1998–2001
De skulle egentlig være med Rage Against the Machine og Busta Rhymes å turné i 2000, men det ble avlyst fordi Mike D ble skadet i en sykkelulykke. Da han ble frisk igjen var Rage Against the Machine oppløst.
To the 5 Boroughs 2002–2006
Gruppen ble mer politiske aktive etter terrorangrepet 11. september 2001. Da organiserte de «New Yorkers Against Violence Concert» i oktober 2001. Pengene gikk til «New York Women's Foundation Disaster Relief Fund» og «New York Association for New Americans (NYANA)».
Singelen «Ch-Check It Out» var med i The O.C. i episoden «Las Vegas» i sesong 1.
Albumet To The 5 Boroughs ble utgitt verden over 15. juni 2004. Det var det første egenproduserte albumet de ga ut. Det kom til topps på listene i USA og høyt opp på andre lands lister, som i England, Tyskland og Australia. Den lå også lenge på 2.-plass på mest nedlastet.
Franklins fortapte ekspedisjon
Franklins fortapte ekspedisjon, også kalt Franklin-ekspedisjonen, var en stor ekspedisjon som det det britiske admiralitetet sendte ut i 1845 for å utforske de siste ukjente delene av Nordvestpassasjen. Den besto av 129 marinepersonell fordelt på de to bombarderfartøyene HMS «Terror» og HMS «Erebus», og var ledet av kommandør (posthumt kontreadmiral) sir John Franklin. Ekspedisjonen forsvant, og det ble i de påfølgende årene sendt ut flere ekspedisjoner for å finne ut hva som hadde skjedd. Selv om det fortsatt er mange mysterier knyttet til mennenes skjebne, er det fastslått at både «Terror» og «Erebus» ble skrudd ned av isen og at alle ombord omkom, men på ulike tidspunkter og steder.
Bakgrunn
thumb|right|[[John Franklin ]] I første halvdel av 1800-tallet sendte det britiske admiralitetet ut en rekke ekspedisjoner for å finne en sikker rute gjennom Nordvestpassasjen. Håpet var at denne kunne bli en snarvei for skipstrafikken mellom Europa og Det fjerne østen, og dermed bidra til å underlette den sjøbaserte handelen.
I 1845 var mesteparten av passasjen kartlagt, bl.a. ved to ekspedisjoner Franklin ledet i 1819-22 og 1825-27. Fortsatt var ca. 500 km ukjent land, og admiralitet bestemte seg for å sende en siste stor ekspedisjon for å utforske også denne strekningen. Dette dreide seg om havområdene rundt King William Island. En viktig del av ferden var å drive studier av jordmagnetismen nær den magnetiske nordpol.
Frederick Agnew Gill
Gill vant en olympisk bronsemedalje i polo under OL 1900 i Paris. Han var med på laget Bagatelle Polo Club de Paris som tapte semifinalen med 4-6 til Foxhunters Hurlingham som siden vant finalen og ble olympiske mestere. Bagatelle Polo Club de Paris, som hadde spillere på laget fra både Frankrike og Storbritannia, spilte kun en kamp.
Franklins fortapte ekspedisjon
Bakgrunn
John Franklin var ikke førstevalget til å lede ekspedisjonen, til det var han både for gammel og i for dårlig fysisk form. Da mer opplagte kandidater, som Sir James Clark Ross, sa nei, falt likevel valget på Franklin, han var dessuten arbeidsløs på dette tidspunktet og svært ivrig etter å få nye oppdrag.
Ekspedisjonen dro med de to velprøvde skipene «Terror» og «Erebus», som James Ross hadde brukt da han utforsket farvannet rundt Antarktis. Disse ble dessuten modernisert med dampmaskiner overtatt fra jernbaneverket, og også utstyrt med dampoppvarming av alle rom. Ombord på båtene var det forsyninger for minst tre år. Det var den best utstyrte arktiske ekspedisjonen England noen gang hadde sendt ut.
Francis Crozier ble utpekt til kaptein på «Terror» og James Fitzjames på «Erebus».
Ekspedisjonen forsvinner
thumb|300px|right|Kart som viser den sannsynlige ruten «Erebus» og «Terror» fulgte{{legend|blue|Disko Bay (5) til Beechey Island, i 1845.}}{{legend|purple|Rundt Cornwallis Island (1), i 1845.}}{{legend|red|Fra Beechey Island ned Peel Sound mellom Prince of Wales Island (2) og Somerset Island (3) og Boothia halvøyen (4) frem mot King William Island i 1846.}} Disko Bay (5) er omtrent 3,200 kilometer fra munningen av Mackenzie-elven (6).
De to skipene dro ut Themsen 19. mai 1845. De ble siste gang sett av andre europeere 26. juli, ved innløpet til Nordvestpassasjen.
I 1847 var det enkelte personer, først og fremst Sir John Ross, som mente at man måtte begynne å lete etter ekspedisjonen. Admiralitet mente dette var unødvendig, siden den var utstyrt for flere år. Først i 1848 spredde engstelsen seg.
Forsøk på å finne ut hva som hadde skjedd
I 1848 ble det satt igang tre mislykkede redningsaksjoner: James Ross feilet da han forsøkte å seile inn Nordvestpassasjen fra øst, et annet skip prøvde å seile inn fra vest, mens Sir John Richardson og John Rae dro ned Mackenzie-elven og lette. Etter dette ville ikke admiralitetet lete mer og satte opp en belønning for å få andre til å gjøre jobben: £20 000 for den som reddet Franklin og £10 000 for den som fant skipene hans.
Franklins kone, Lady Jane Franklin, brukte alle sine penger og all sin tid for å få sendt ut flere ekspedisjoner som kunne finne restene av mannens ekspedisjon. Dette og den offentlige interessen hadde sin effekt: I 1850 krydde det av redningsskip i Nordvestpassasjen. I slutten av august begynte man endelig å finne spor, på øya Beechey Island ble Franklin vinterkvarter fra 1845 oppdaget. Like i nærheten lå tre besetningsmedlemmer begravet.
Etter dette ble det ikke gjort flere fremganger på en god stund, og ekspedisjonen ble avskrevet av admiralitetet i 1855.
Delvis oppklarning og nye mysterier
thumb|right|Jane Griffin (senere Lady Jane Franklin), 24 år i 1815. Hun giftet seg med John Franklin i 1828, og var den viktigste pådriveren i jakten på hans fortapte ekspedisjon. I 1853 dro John Rae over land til King William Island, for å lete etter spor av Franklin. Dette var det siste området som ennå ikke var undersøkt. Underveis traff han noen inuitter som fortalte en grusom historie: Vinteren 1849-50 hadde de truffet 40 europeere som dro en lettbåt sydover, på King William Island. De ble ledet av en stor offiser, sannsynligvis Crozier. Med tegnspråk forklarte de at båtene deres var skrudd ned av isen. Alle var tynne og utmattede. På våren hadde inuittene dratt over til fastlandet og hadde da funnet 35 av mennene nær Great Fish River, alle døde. De hadde tydeligvis blitt tvunget til å spise hverandre. Noen levde nok fortsatt, inuittene hørte skudd senere på våren 1850. Dette var samtidig som det krydde av redningsekspedisjoner lenger nord.
Opplysningene om kannibalisme vakte bestyrtelse i Victoriatidens England, og mange nektet å tro på Rae og inuittene. En senere ekspedisjon sendt ut av Hudson Bay Company bekreftet dog langt på vei historien.
Litt senere fant McClintock to varder som var bygget av Franklins menn. I den ene lå et merkelig dokument inne i en metallbeholder: På midten var det skrevet en beskjed 28. mai 1847 om at alt var vel, selv om skipene var innefrosset. Rundt dette var det skrevet en ny beskjed 25. april 1848, som fortalte at Franklin hadde dødd 11. juni 1847, at 24 menn var døde alt i alt, og at man hadde måttet overgi skipene 22. april. Det var også skrevet at de nå satte kursen for Great Fish River. Det er et mysterium at så mange hadde dødd ombord på skipene.
Nye funn
Den 1. september 2014 fant en leteaksjon fra «Victoria Strait Expedition» to gjenstander på Hat Island i Queen Maud Gulf nær King William Island:
Den 9. september 2014 kunngjorde ekspedisjonen at den hadde lokalisert vraket av Erebus, den 7. september. Det er i svært god stand, og sonaren kunne til og med se dekksplankene. Vraket ligger på bunnen av den østlige delen av Queen Maud Gulf, vest for O'Reilly Island.
Den 12. september 2016 kunngjorde ekspedisjonen at den hadde funnet vraket av The Terror. Skipet er i tilnærmet perfekt stand. Vraket ble funnet på sørkysten av King Williams Land. Dette indikerer at noen overlevende fra ekspedisjonen sannsynligvis dro tilbake til skipet og forsøkte å seile det til trygghet.
Det er planlagt flere fremtidige ekspedisjoner inn i vrakene av skipene for om man kan finne flere svar på hva som hendte og hvorfor besetningen forlot begge skip.
Puddingbroodje
Et par andre versjoner er kjent i Holland:
Ruten
Ruten kan vise til flere steder i Norge:
Åklinuten
Åklinuten er toppen på Åkli på Blefjell (Store Ble), et fjellmassiv som ligger med den østre delen i Rollag kommune i Buskerud og den vestre delen i Tinn kommune i Telemark. Fylkesgrensa følger fjellryggen. Selve toppen ligger 1246 m over havet.
Det går sti fra parkeringsplassen ved Butjønnseter, via Kroktjønn og opp til Åkli. Dette er en strekning på 4 km i luftlinje, med en stigning fra parkeringsplassen til Åklinuten på ca. 450 m. Turen én vei er på ca. 2-4 timer, alt etter kondisjon, og siste delen er bratt og litt krevende.
Turistforeningens hytte Eriksbu ligger ca. 1 km (luftlinje) sørøst for Åklinuten, men det kan være litt kronglete å ta seg opp til toppen av Åkli fra turisthytta.
Lewis County (Kentucky)
Lewis County er et fylke i den amerikanske delstaten Kentucky.
I 2000 var befolkningen på 14 092. Fylkesadministrasjonen har sete i Vanceburg. Fylket er oppkalt etter Meriwether Lewis.
Geografi
I henhold til U.S. Census Bureau har fylket et totalt område bestående av 1 284 km², hvorav 1 255 km² er land og 29 km², tilsvarende 2,26 %, er vann.
Bremerton
Bremerton er en by i Kitsap County, Washington, USA. I 2000 hadde Bremerton 37 259 innbyggere. Byen har fergeforbindelse med sentrum av Seattle.
Livingston County (Kentucky)
Livingston County er et fylke i den amerikanske delstaten Kentucky.
Fangchenggang
Fangchenggang  (kinesisk: 防城港; pinyin: Fángchénggǎng) er en by på prefekturnivå i Kinas Guangxi zhuang autonome region.
Fangchenggang er en kystby i det sørlige Guangxi, ved grensen til Vietnam. Dets areal er på 6181 km², 120 km² av dette er bymessig. Ett fylke, Shangsi, har mer enn 200.000 innbyggere. Stedet ligger i Beipu Wan økonomisk sone, og er kjent for en stor importterminal for kull fra Sørøst-Asia, med det tilhørende Fangchenggang kullkraftverk.
Minotauros
Minotauros (gresk: Μῑνώταυρος: «Minos' okse»; latin: Minotaurus; etruskisk: Θevrumineś) er et vesen i gresk mytologi som hadde oksehode, oksehale og menneskekropp, eller i henhold til den romerske poeten Ovid et vesen som var «delvis mann og delvis okse». Minotauros oppholdt seg i sentrum av den kretiske labyrint, som var en omfattende konstruksjon formgitt av arkitekten Daidalos og hans sønn Ikaros på ordre av kong Minos av Kreta for å holde monsteret innesperret. Minotauros ble til sist drept av den kløktige athenske helten Thesevs.
Liam Pitchford
Liam Pitchford (født 12. juli 1993) er en britisk bordtennisspiller. Han representerte landet sitt under Sommer-OL 2012 i London, der han ble utslått i første runde i lagkonkurransen.
Minotauros
Begrepet minotaur er avledet fra greske Μῑνώταυρος, minotauros, av Μίνως, Minos, + ταύρος, tauros, «okse». Minotaurus var et kallenavn; vesenets egentlige navn var ifølge myten Asterion, som betyr «den stjerneklare». Kong Minos’ far bar navnet Asterion før ham. Bruken av «minotaur» som en generell betegnelse på vesener med oksehoder utviklet seg langt senere, nærmere bestemt på 1900-tallet innen den litterære sjangeren fabelprosa.
Tong Jian
Tong Jian (佟健; pinyin: Tóng Jiàn, født 15. august 1979 i Harbin) er en kinesisk kunstløper som konkurrerte i parløp sammen med Pang Qing. De tok sølv under Vinter-OL 2010 i Vancouver, bak sine landsmenn Shen Xue / Zhao Hongbo. De deltok også i Vinter-OL i 2002, 2006 og 2014. De vant VM i 2006 og 2010. De har også vunnet de fire kontinenters mesterskap fem ganger, og Grand Prix -finalen i 2008.
Liam Pitchford
Under Sommer-OL 2020 i Tokyo som ble arrangert i 2021, ble han utslått i tredje runde i singel.
Minotauros
Legenden om Minotauros
Før Minos ble konge, bad han havguden Poseidon om et tegn, for å forsikre seg om at han, og ikke hans bror, skulle arve tronen. Poseidon sendte ham en hvit okse på det vilkår at Minos ville ofre den til ham. En umåtelig velskapt okse kom opp fra havet, og kong Minos syntes den var så vakker at han heller ofret en annen okse, og håpet at Poseidon ikke ville gjennomskue det. Poseidon ble rasende da han oppdaget bedrageriet, og sørget for at Minos’ hustru, Pasifaë, ble offer for en plutselig galskap, og ble forelsket i oksen. Hun ba Daidalos om hjelp, og han bygget en hul ku av tre, dekket med kuskinn, hvor hun kunne gjemme seg og la oksen bedekke henne. Som følge av dette nedkom hun med Minotauren.
Minotauros hadde menneskekropp, men hode og hale som en okse. Den var et farlig og aggressivt vesen, og etter råd fra Orakelet i Delfi fikk kong Minos Daidalos til å konstruere en veldig labyrint under palasset i Knossos for å holde Minotauros innesperret.
Det falt seg slik at Minos’ sønn Androgeos ble drept av athenerne, som var misunnelige for seirene hans ved de panathenske leker. For å hevne sin sønn erklærte Minos krig. Han seiret, og forlangte at syv athenske gutter og syv jenter skulle bringes til ham hvert niende år for å gis til Minotauros. Da det var tid for den tredje ofringen, dro Thesevs for å drepe monsteret. Minos’ datter Ariadne ble forelsket i ham, og hjalp ham med å finne veien ut av labyrinten ved å gi ham et garnnøste. Thesevs rullet det ut mens han gikk inn, og fulgte tråden tilbake etterpå. Han drepte Minotauros med et magisk sverd han også fikk av Ariadne, og ledet de andre athenerne ut av labyrinten.
Minos ble vred fordi Thesevs unnslapp, og stengte Daidalos og sønnen Ikaros inne i labyrinten. De klarte å flykte ved å iføre seg vinger, men Ikaros døde i fluktforsøket; han fløy for høyt slik at solen smeltet voksen som holdt vingene sammen.
Borebi
Borebi er en kommune i delstaten São Paulo i sørøstregionen av Brasil.
Friidrett under Sommer-OL 2004 – Tikamp menn
Hans Olav Uldal representerte Norge og kom på 27.-plass.
Rekorder
Før konkurransen var verdens- og olympisk rekord som følger:
(**)Beregnet ved hjelp av omregningstabell fra 1985.
110 m hekk
24. august
Verdenscupen i paralangrenn 2014/15
Verdenscupen i paralangrenn 2014/15 (langrenn for funksjonshemmede) ble arrangert fra 10. desember 2014 i Vuokatti i Finland til 22. mars 2015 i Surnadal i Norge.
Fylkesvei 2910
Fylkesvei 2910  går mellom Tunhovd i Nore og Uvdal og Nesbyen i Nesbyen kommune.
Hearts and Diamonds
Hearts and Diamonds er en amerikansk stumfilm fra 1914, regissert av George D. Baker.
Fylkesvei 2910
Frem til 2019 hadde veien betegnelsen fylkesvei 214.
Verdenscupen i paralangrenn 2014/15
Sittende
Andre norske plasseringer: Jon Ivar Sandhaugo kom på 12.-plass med 157 poeng.
Norske plasseringer: Birgit Skarstein kom på 11.-plass med 149 poeng.
Hearts and Diamonds
Handling
Tupper møter den velstående Miss Whipple på en baseball-kamp, og han blir straks interessert i henne.
Men når hun erklærer at hun bare forelsker seg i baseball-spillere, grunnlegger Tupper sitt eget lag med baseball-spillere.
Minā
Minā (også kjent som «Teltbyen») er en forstad til Mekka i Saudi-Arabia. Minā ligger i en dal fem kilometer øst for sentrum, på veien mellom Mekka og Arafatberget. Teltbyen dekker ca. 20 km².
Rolle
Minā er best kjent for sin rolle i de årlige pilegrimsreisene hajj, da mer enn 100 000 luftkondisjonerte telt blir gjort klare for besøkende pilegrimer. I Minā-dalen ligger Jamarat-broen, hvor pilegrimer kaster stein på tre vegger (før 2004, tre pilarer), som symboliserer Djevelen.
St. Andreaslogen Hålogalands deputasjonsloge i Lofoten og Vesterålen
St. Andreaslogen Hålogalands deputasjonsloge i Lofoten og Vesterålen er en deputasjonsloge i Den Norske Frimurerorden, som ble innviet den 18. april 1997.
Deputasjonslogens historie starter med Lofoten og Vesterålen St. Andreas Broderforening, som ble stiftet den 15. februar 1995. I 1997 ble den opphøyd til deputasjonsloge underlagt St. Andreaslogen Hålogaland.